**3/d**

**Milyen munkavédelmi szabályokat kell betartani a villanyszerelőnek hálózatszerelési munkavégzés során?**

Az erősáramú berendezések útvonalait, kezelőhelyeit mindig szabadon kell hagyni. Nem szabad a burkolatokat feszültség alatt kinyitni. A meghibásodott berendezések bekapcsolását, használatát meg kell akadályozni és üzemképtelenségét felirattal jelezni. Szerelési munkálatokat csak feszültségmentes berendezéseknél szabad végezni.

Minden berendezést feszültség alatt állónak kell tekinteni mindaddig, amíg a feszültségmentesítést a következő műveletsorban el nem végezték:

1. feszültségmentesítendő rész kikapcsolása, leválasztása
2. letiltás a visszakapcsolás megakadályozására
3. feszültségmentesség ellenőrzése
4. fennmaradó töltések kisütése, földelés-rövidzárlat
5. feszültségmentes rész körülhatárolása

Feszültség alatti munkavégzés:

Az általános tennivalókat, a feszültség alatti munkát mindkét személy végezze, melynek egyik tagja a vezető. A munka jellege határozza meg, hogy a szerelő melyik tagja végzi a munkát és melyik tagja vigyáz a munkát végző mozdulataira.

A munkát tilos rövid ujjú ingben, rövidnadrágban valamint műszálas ruhában végezni!

A munkavégzéshez megfelelően szigetelt szerszámot kell használni!

A feszültség alatti munkát csak előzetes és időszakos orvosi alkalmassági vizsgálaton megfelelő, kifogástalan állapotban lévő pihent munkaerőnek szabad végeznie!